钦定古今图书集成/明伦汇编/闺媛典/第063卷 > 胡廷相妻陈氏
## 钦定古今图书集成/明伦汇编/闺媛典/第063卷 > 胡廷相妻陈氏

按《温州府志》：“陈氏，胡廷相妻，瑞安人，居鸣珂里。嘉靖
壬子，海寇犯境，廷相方卧病，邻妇呼陈俱去。陈曰：‘夫
病去将何之’？已而闾巷悉奔窜，陈乃掖夫出门，至滴
水岩，遇贼驱去，陈詈之。贼睹其姿，不忍害，强负陈于
背，陈啮贼耳，贼怒，剖其腹而死。俄而官兵至，贼遁去，
乃得殡。未几，夫亦亡，乡人以合葬于筼筜山。”